Ammud n tmucuha anciwen-nni yakk yemmebruzzɛen di tiɣilt almi d iɣẓer. Tenna-as : -D aya Qqen tiṭik... lli-tt ! Yaf-d anciwen-nni akken ma llan nnejmaɛen-d, s leḥsab, uɣalen ɣer tcekkaṛt, tacekkaṛt tcudd, ters dihin deg wemkan-is. Teṭṭerḍeq d taḍṣa, tenna-yas : -D aya attan ɣer-k tcekkaṛt : tameddit awi-yas-tt-in i baba. Nek diɣen ad ṛuḥeɣ ; ma d keč, qqim dagi ar tameddit. ǧiɣ-k di lehna... Tṛuḥ. Akken tessebɛed cwiṭ fell-as, tenna-as-d : -A Seɛdi... Tefk-itt d tazzla. Netta iqeggel dinna. Akken iwala d lawan, iṛuḥ-d : yaweḍ-d, yefk-as tacekkaṛt i uwaɣezniw, yennayas : -Hseb anciwen ik !